Document ID: 32013D0104

РЕШЕНИЕ ЗА ИЗПЪЛНЕНИЕ НА КОМИСИЯТА
от 21 февруари 2013 година
за изменение на Решение 2007/777/ЕО по отношение на вписването за Бразилия в списъка на трети страни и части от тях, от които е разрешен вносът в Съюза на пастърма и пастьоризирани месни продукти
(нотифицирано под номер C(2013) 899)
(текст от значение за ЕИП)
(2013/104/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, алинея първа и член 8, точка 4 от нея,
като има предвид, че:
(1)
В Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (2) се посочва списък на трети страни или части от тях, от които е разрешен вносът в Съюза на месни продукти и обработени стомаси, пикочни мехури и черва, и се определят видовете обработки, които се изискват за контролиране на рисковете, свързани със здравето на животните при този вид внос.
(2)
В част 3 от приложение II към Решение 2007/777/ЕО е установен списък на трети страни или части от тях, от които е разрешен вносът в Съюза на пастърма и пастьоризирани месни продукти.
(3)
В част 2 от приложение II към Решение 2007/777/ЕО понастоящем са изброени някои региони в Бразилия, от които е разрешен вносът в Съюза на продукти, получени от месо от домашен едър рогат добитък, което е било подложено на специална обработка.
(4)
Бразилия поиска от Комисията да разреши също вноса в Съюза от посочените региони на пастърма, получена от месо от домашен едър рогат добитък, което е било подложено на подходящата специална обработка.
(5)
Като се има предвид представената пред Комисията ситуация, свързана със здравето на животните в тези региони на Бразилия, целесъобразно е да се разреши вносът от тях в Съюза на пастърма, получена от месо от домашен едър рогат добитък, което е било подложено на специалната обработка „Е“ или „F“, определена в част 4 от приложение II към Решение 2007/777/ЕО.
(6)
Поради това Решение 2007/777/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В част 3 от приложение II към Решение 2007/777/ЕО се добавя следното вписване за Бразилия след вписването за Аржентина:
„BR
Бразилия BR-2
E или F
XXX
XXX
XXX
XXX
XXX
XXX
XXX
XXX
XXX
XXX
XXX
XXX“
Член 2
Адресати на настоящото решение са държавите членки.
Съставено в Брюксел на 21 февруари 2013 година.

Labels: 3
17
18
6